recursal/SuperWikiNEXT-32B huggingface dataset:
31 مئی 1935ء کو رات تین بج کر تین منٹ کا وقت تھا کہ کوئٹہ شہر کے باسی بے فکر سوئے ہوئے تھے۔کہ ہولناک زلزلے نے پورا شہر برباد کر دیا

پچاس ہزار سے زائد افراد لقمہ اجل بنے جب کہ سینکڑوں زخمی ہو گئے کوئٹہ کے پرانے باسی 82 سالہ ڈاکٹر نور یاسین اپنے بڑوں سے سنی ہوئی روداد بتاتے ہوئے کہتے ہیں کہ 30 مئی 1935 کو معمول سے زیادہ گرمی تھی ، لوگ گھروں کی چھتوں کے اوپر سوئے ہوئے تھے کہ مٹٰی کا طوفان چلنے لگ گیا اور پھر اچانک سے شدید زلزلہ آیا اور ، 70 ہزار افراد لقمہ اجل بنے سینکڑوں زخمی ہوئے ، 10 ہزار لوگ بچ گئے مرنے والے میں ان کے خاندان کے سات افراد بھی تھے۔

زلزلے کا مرکز بلیلی کے قریب تکاتو کا پہاڑ تھا ، شہر کے وسط سے گزرنے والے سٹی نالے سے اسطرف چھائونی تھی جہاں زلزلے کے جھٹکے کی شدت کم محسوس ہوئی تھی زلزلے کے بعد تمام مواصلاتی رابطے منقطع ہو چکے تھے تو اس وقت کے اسٹاف کالج کے انسٹرکٹر جنرل کیچر باہر آئے تو دیکھا ہر جانب آگ لگی ہوئی تھی ہر طرف لوگوں کی چیخ و پکار تھی ، انھوں نے اپنی گاڑی نکالی اور جاکر فوج کے اعلیٰ افسران کو اطلاع دی ڈاکٹر نور یاسین بتاتے ہیں کہ زلزلہ تین بج کر تین منٹ پر آیا اور پانچ بج کر 20 منٹ تک برطانوی فوج نے شہر کا کنٹرول سنبھال کر شہر میں نقشے کے مطابق آگ بجھانی شروع کی فیلڈ اسپتال قائم کر دیے ، لوگوں کو ریسکیو کیا طبی امداد فراہم کی ریلوے ٹریکس کو ملبہ صاف کر کے بحال کر دیا۔

ماہر ارضیات پروفیسر دین محمد کاکہنا ہے کہ 83 سالوں بعد کوئٹہ فالٹ لائن پر دوبارہ 1935 جیسے زلزلے کے خدشات پیدا ہو گئے ہیں سائنس کے مطابق اس طرح کے خطرناک زلزلے ہر سو سال بعد دوبارہ آتے ہیں اس فالٹ پر توانائی کافی جمع ہو چکی ہے اورزلزلے کے امکانات پھر نمودار ہو رہے ہیں 1935 سے لے کر آج تک ہرسال 8 ملی میٹر زمین فالٹ لائن کے ساتھ سرک رہی ہے کوئٹہ کے آس پاس سارے پہاڑ اس انرجی کو سٹور کر رہے ہیں،زمین کے نیچے نیچرل فورسز تسلسل کیساتھ چل رہی ہیں ، بڑے زلزلے جہاں بھی آتے ہیں سو سال بعد وہ دوبارہ دہرائے جاتے ہیں مطلب زمین کا سرکنا سظح پر تو نظر آرہا ہے لیکن یہ سرکنا زیر زمین اٹک چکا ہے ، یہ اٹکنا اس وقت تک رہے گا جب تک زلزلہ نہیں آجاتا جیسے ہی دوسرا زلزلہ آتا ہے یہ یہ مدافعتی قوتیں کا اثر کم ہو جاتا ہے۔

پروفیسر دین محمد مزید کہتے ہیں کہ آواران ،تربت ہرنائی پشین اور چمن میں بھی زلزلوں کے خدشات ہیں ، 1935 کی نسبت آج صورت حال انتہائی خطرناک ہے ، بلڈنگ کوڈ کی خلاف ورزی جاری ہے ، کچھ عمارتیں بہتر بن رہی ہیں ، لیکن خطرات پھر بھی درپیش ہیں، کیونکہ اکثر مکانات فالٹ لائن سے بہت نزدیک ہیں ، کسی بھی صورت میں گالیاں سڑکیں تنگ ہین گیس لائنوں کی وجہ سے آگ لگنے اور پانی ناپید ہونے کا خدشہ پیدا ہوجائے گا ۔ آئندہ زلزلے سے نمٹنے کے لیے ہم نے کوئی اقدامات نہیں کیے ماحول شہر اور بلڈنگ کو دیکھتے ہوئے صورت حال بہت زیادہ خطرناک ہے
**حقانی القاسمی** : ان کی پیدائش بہار کے ضلع ارریہ میں 26جنوری 1970 میں ہوئی۔
حقانی القاسمی اردو کے معروف ادیب، نقاد اور صحافی ہیں۔ ان کا تعلق بہار کے ارریہ ضلع سے ہے۔ انھوں نے بنارس، دیوبند اور علی گڑھ سے تعلیم حاصل کی، فراغت کے بعد اردو کے بہت سے اخبارات سے ان کی وابستگی رہی۔ جن میں ہفت روزہ اخبار نو، ہفت روزہ نئی دنیا قابل ذکر ہیں۔ انھوں نے آواں گارد مجلہ استعارہ کی ادارت کے فرائض انجام دیے ہیں۔ ان کی تقریباً 12 کتابیں شائع ہو چکی ہیں۔ طواف دشت جنوں، ادب کولاژ، تنقیدی اسمبلاژ، رینو کے شہر میں، لا تخلف، خولیشبو روشنی رنگ، بدن کی جمالیات ان کی اہم کتابیں ہیں۔ انھیں مختلف ادبی اداروں کی طرف سے ایوارڈ مل چکے ہیں۔ ان کی ادارت میں یک موضوعی مجلہ انداز بیاں شائع ہو رہا ہے جس کا افتتاحی شمارہ خواتین کی خودنوشت کے جائزے پر مبنی ہے۔

تصانیف
------

ادبی کولاژ۔
* طواف دشت جنوں
* خوشبو،رنگ ،روشنی
* رینو کے شہر میں
* دار العلوم دیوبند ادبی شناخت
* بدن کی جمالیات
* ادب کولا‍ژ
* تنقیدی اسمبلاژ
* شکیل الرحمن کا جمالیاتی وجدان
* طوافِ دشت و جنون (تخلیقی و تنقیدی)

تصانیف۔

حوالہ جات
---------

1. ↑  نیشنل لائبرری، بھارتی سرکار
کشمیر کے دیگر علاقو ں پر مضامین کے لیے کشمیر (ضد ابہام)

پاکستان، بھارت اور چین کی سرحد، اکسائی چن واضح ہے
**اکسائی چن** یا **اقسای چن** (چینی: 阿克赛钦; پینین: *Ākèsàiqīn*; ہندی: अक्साई चिन‎

، *Aksā'ī cin*; اویغور: ﺋﺎﻗﺴﺎﻱ ﭼﯩﻦ‎; اردو: اکسائی چن
) چین، پاکستان اور بھارت کی سرحد پر واقع ایک علاقہ ہے جو چین کے زیر انتظام ہے جبکہ بھارت اس پر اپنا دعوی رکھتا ہے۔ اکسائی چن بھارت اور چین کے درمیان دو سرحدی تنازعات میں سے ایک ہے۔ جغرافیائی طور پر یہ علاقہ سطح مرتفع تبت کا حصہ ہے۔ ہمالیہ اور دیگر پہاڑی سلسلوں کے باعث علاقے میں آبادی بہت کم ہے۔

تاریخی طور پر یہ علاقہ مملکت لداخ کا حصہ تھا جو 19 ویں صدی میں کشمیر میں شامل ہو گئی۔ چین کے علاقوں تبت اور سنکیانگ کے درمیان اہم ترین شاہراہ اسی علاقے سے گذرتی ہے جس کے باعث یہ چین کے لیے انتہائی اہمیت کا حامل علاقہ ہے۔ یہ مسلم اکثریتی سنکیانگ صوبے کا حصہ ہے۔

تاریخ
-----

تاریخی طور پر یہ علاقہ کشمیر کا حصہ تھا اٹھارہویں صدی میں سکھ سلطنت نے کشمیر(بشمول اکسائی چن) سمیت پنجاب خیبر پختونخوا پر قبضہ کر لیا سکھ سلطنت نے 1841ء میں چین کے علاقے تبت پر بھی حملہ کر دیا لیکن چینی فوج نے اسے شکست فاش دی اور اکسائی چن پر بھی قبضہ کر لیا 1846ء میں سکھ سلطنت کا خاتمہ ہو گیا اکسائی چن بدستور چین کے قبضے میں رہا 1947ء میں بھارت کی آزادی کے بعد بھارت نے اس علاقے کا دعوی کرنا شروع کر دیا۔

مزید دیکھیے
-----------

اقسای قازاق خود مختار کاؤنٹی
**لابی** (lobby) ایک انگریزی لفظ ہے جس کے معنی برآمدہ۔ یعنی وہ سائبان جس ک طرف ملحق کمروں کے دروازے کھلتے ہوں۔ مگر موجودہ زمانہ میں یہ لفظ ایک سیاسی اصطلاح بن گیا ہے۔ جس کا مفہوم ہے:پالیسی تبدیل کرانے کے لیے حکومت پر اثر انداز ہونا۔ چوں کہ ابتدائی زمانہ میں اسمبلی کے ارکان سے ملاقات کرنے کے لیے اسمبلی کے برآمدے استعمال ہوتے تھے۔ اسی لیے لابی کا لفظ دھیرے دھیرے اس مفہوم کے لیے سیاسی اصطلاح بن گیا۔  

لابی کی سیاست کا آغاز ابتداءا انگلینڈ میں ہوا۔ اس کے بعد یہ امریکہ پہنچا۔ امریکا میں ہر چیز صنعت بن جاتی ہے۔ چنانچہ یہ بھی ایک صنعت بن گیا۔ امریکا میں باقاعدہ رجسٹرڈ کمپنیاں ہیں جو حکومتوں سے فیس لے کر یہ کام کرتی ہیں۔ لابی کی ضرورت چھوٹے ملکوں کو بھی ہوتی ہے اور بڑے ملکوں کو بھی۔ مثلا بنگلہ دیش ایک بہت چھوٹا ملک ہے مگر امریکا میں اس کی لابی کرنے والی دوکمپنیاں موجود ہیں۔ ان کمپنیوں کا خاص مقصد بنگلہ دیش کی چائے کے لیے امریکا میں اپنا مارکیٹ قائم رکھنا ہے۔ جاپان اپنی برآمدی مصنوعات کا 37 فیصد حصہ امریکا بھیجتاہے،جنوبی کوریا 40 فیصد اور تائیوان 50 فیصد۔ اگر امریکا کی قانون ساز اسمبلی یہ قانون منظور کر دے کہ غیر ملکی مصنوعات امریکا میں داخل نہیں ہوں گی تو ان ملکوں کی اقتصادیات نہایت گہرے طور پر متاثر ہوں گی۔ اس لیے یہ ممالک اس معاملہ میں بہت حساس رہتے ہیں۔ ان ممالک کے نمائندے امریکا کے حکومتی حلقوں میں گھوم پھر کر پتہ کرتے ہیں کہ امریکی حکمراں اپنی درآمدی پالیسی میں کسی تبدیلی کی بات تو نہیں سوچ رہے ہیں اور اگر ان کو اس قسم کا کوئی اشارہ ملتاہے تو وہ فورا لابی کا عمل شروع کردیتے ہیں۔

حوالہ جات
---------
**جنید حفیظ** (انگریزی: Junaid Hafeez) بہاؤ الدین زکریا یونیورسٹی ملتان کے پروفیسرت ہے۔ انھیں زبانی اور فیس بک پر توہین مذاہب کے جرم میں سزائے موت سنائی گئی ہے۔ جنید حفیظ کے مقدمے میں پیش ہونے پر اُن کے وکیل راشد رحمان کو بھی قتل کیا جا چکا ہے۔اس مقدمے میں 6 ججوں نے مقدمہ سننے سے معذرت کی۔اُن کے مقدمے کی سماعت جیل میں سخت سیکورٹی میں ہوتی رہی۔

تعلیم
-----

جنوبی پنجاب کے علاقے راجن پور سے تعلق رکھنے والے جنید حفیظ نے انٹراوربی ایس لٹریچرمیں گولڈمیڈل حاصل کیااور بعد میڈیکل کی تعلیم کے لیے لاہور کے کنگ ایڈوڑ میڈیکل کالج میں داخلہ لے لیا۔ادب سے بھی اسے شغف تھا اس کی پہلی انگلش نظم "Hey You" خلیج ٹائمز کے ینگ ٹائمز سیکشن میں چھپی۔ جس کا اردو میں بھی ترجمہ ہوا اس نظم میں اس نے اپنی بدلتی سوچ کی عکاسی کی۔یہ ذہانت کی وجہ سے ابھررہاتھا یہی غزل ملتان میں ایک مقامی ریڈیو ، FM 103 پر گائی اب اسے ادبی حلقوں سے تعلق کی بناپزیرائی ملنا شروع ہوئی چنانچہ اس کا ایک گھنٹہ طویل ریڈیو انٹرویو، جنوری 2011 ء کو ریڈیو میں نشرکیا گیا،
میڈیکل کی تعلیم ادھوری چھوڑدی اور انگریزی ادب میں ماسٹرز کے لیے ملتان کی بہاؤ الدین زکریا یونیورسٹی میں داخلہ لے لیا۔ جس کے دوران فل برائٹ اسکالر امریکی ادب میں ماسٹرز کرنے امریکا کی جیکسن اسٹیٹ یونیورسٹی چلاگیا ۔

کیرئیر
------

اعلی تعلیم حاصل کرنے کے بعد واپسی پر جنید حفیظ نے شعبہ تدریس سے وابستہ ہونے کے لیے بطور وزیٹنگ لیکچراراپنی ہی بہاؤ الدین زکریا یونیورسٹی میں تعینات ہو گیا

مزید دیکھیے
-----------

* پاکستان میں انسانی حقوق

حوالہ جات
---------

1. ↑  Pakistani academic Junaid Hafeez sentenced to death for blasphemy
**راجا محمد افضل خان** (1 مارچ 1936ء - 11 اپریل 2020ء) پاکستانی سیاست دان تھے جو ایوان بالا پاکستان اور قومی اسمبلی پاکستان کے رکن تھے۔ جہلم میں 1938ء کو پیدا ہوئے اور جہلم ہی کو خدمت کا مرکز بنایا، وہ جہلم سے چار مرتبہ قومی اسمبلی کے ارکان منتخب ہوئے، پہلی مرتبہ 1985ء میں، دوسری مرتبہ 1988ء، تیسری مرتبہ 1993ء اور چوتھی مرتبہ 1997ء کو قومی اسمبلی کے رکن منتخب ہوئے۔ 1990ء کا الیکشن صرف 351 ووٹوں سے ہار گئے مگر جلد پنجاب سے ممبر سینٹ منتخب ہوئے۔ بلدیہ جہلم کی چیئرمینی سے لے کر قومی اسمبلی اور سینیٹ کے رکن منتخب ہوئے اور قومی اسمبلی اور سینیٹ میں جہلم کی نمائندگی کا حق ادا کیا۔ 1993ء والی قومی اسمبلی میں وہ سب سے زیادہ ہاؤس بزنس دینے والے رکن تھے۔ انھوں نے ٹوٹل 900 تحاریک التواءمیں 300 کا نوٹس دیے جو قومی اسمبلی کا ایک ریکارڈ ہے اور جہلم کے لوگوں کے لیے اعزاز نہ صرف یہ بلکہ سینیٹ میں تھوڑا عرصہ رہنے کے باوجود اتنے سر گرام تھے ، سینیٹ آف پاکستان نے جو "رولنگ آف دی چیئر" کتاب چھاپی جس میں راجا افضل کے اٹھائے ہوئے ایشوز کو موضوع بنایا گیاہے۔

راجا محمد افضل خان نے 11 اپریل 2020ء کو وفات پائی۔

حوالہ جات
---------

1. 1 2  "Veteran parliamentarian Raja Afzal dies"۔ DAWN.COM (بزبان انگریزی)۔ اخذ شدہ بتاریخ 18 مئی 2021
سیالکوٹ کے آخری ضلعی حصے پر ایک قدیم گاؤں چوپالہ کے نام سے مشہور ہے۔ جو دریائے چناب کے کنارے پر واقع ہے۔ کئی باردریا کی زد میں آیا پھر آباد ہوا۔ دریا کے کنارے پر اسی گاؤں کے متصل ایک قدیم گاؤں نوشہرہ میانیاں کے نام سے بھی مشہورتھا۔ جو ضلع گجرات کے آخری گوشے پر واقع تھا۔ یہ گاؤں بھی کئی بار دریا برد ہوا اور پھر آباد ہوتارہا۔ اب پھر یہ نئی صورت میں نوشہرہ خوجیاں کے ساتھ نوشہرہ میانیاں کے نام سے آباد ہے۔ قدیم زمانے میں مذکورہ دونوں دیہات کے لوگ کشتی کے ذریعے ادھر ادھر کا سفر کرتے تھے۔

تقریبا 1600 ہجری بمطابق 1655 عیسوی میں اس قدیم چوپالہ میں ایک بزرگ ہستی پیدا ہوئی۔ جس کا نام مراد رکھا گیا۔ کنزالرحمت میں میاں محمد مراد جیو لکھا ہوا ہے۔ والد بزگوار کا نام مست تھا۔ بخت جمال آپ کے تایا تھے۔ جن کے نام پر جھنگی بخت جمال گاؤں مشہور ہے۔ آپ تین بھائی تھے۔ سب سے چھوٹے کا نام عبد الرحمٰن تھا۔ جو شرقپور شریف کے مشہور بزرگ حضرت میاں ہرنی شاہ رحمۃ اللہ علیہ کے والد بزگوار تھے۔

تدائی تعلیم گاؤں کے علما سے اور اپنے خاندانی بزرگوں سے حاصل کی۔ پھر کچھ عرصہ سیالکوٹ میں ملا عبدلحکیم سیالکوٹی کے مدرسے میں زیرتعلیم رہے اور سند فراغ حاصل کرنے کے بعد روحانی تربیت کے لیے متذکرہ بالا گاؤں نوشہرہ میانیاں میں آنے جانے لگے۔ جہاں نوشاہی سلسلہ فقر کے ممتاز ترین اولیاء اللہ میں سے حضرت پیر محمد سچیار کنبل پوش نوراللہ مرقدہ کی بارگاہ ولائت تھی۔ میاں محمد مراد اپنے معمول کے مطابق روزانہ اپنے گاؤں سے دریاپار کرکے یہاں آتے اور آپ فیض حاصل کرتے۔ کنبل پوش سے نسبت بیعت استوار کی اور پھر شب وروز مرشد ہی کے قدموں میں ڈیرہ جمالیا۔ ریاضت مکمل ہوئی تو شیخ نے دستار خلافت پہنائی اور تبلیغ اسلام کے لیے ہجرت کا حکم دیا۔ چنانچہ آپ شیخ کامل کے حکم سے دریائے راوی کے علاقے کی طرف چل پڑے۔ نوشہرہ سے رانابھٹی پہنچے (جو لاھور جڑانوالہ روڈ پر واقعہ ہے۔) یہاں چند برس قیام فرمایا۔ آپ کے دوسید خلفا کے مزارات بڑکے پرانے درختوں کے نیچے موجود ہیں۔ جہاں ہر سال عرس کی تقریبات ہوتی ہیں۔ پھر یہیں سے آگے چند میل دور ایک گاؤں روہڑا میں آگئے اور تین سال کے قیام کے بعد موضع وزیرہ ورکاں کی دھرتی میں قدم رنجہ فرمایا۔ ان دونوں دیہات میں بھی آپ کے خلفا کے مزارات موجود ہیں۔ جہاں فقیرانہ تقریبات کا اہتمام ہوتا ہے۔ آپ جہاں جہاں سے بھی گذرے اور جہاں جہاں پہنچے، دینی علوم اور اسرار معرفت سے لوگوں کی زندگیوں کو منور کرتے رہے۔

آخر آپ کا یہ سفر ہجرت شرقپور شریف کے مقام پر احتتام پزیر ہوا۔ جو اس وقت دریائے راوی کے کنارے پر دوسری بار نیا نیا آباد ہورہا تھا۔ آپ نے یہاں اپنی رہائش کے لیے جگہ منتخب کی۔ خانقاہ کی بنیاد ڈالی اور تبلیغ و عبادت کے لیے مسجد تعمیر کی جو اپنی تاریخی عظمت کے ساتھ آپ کے مزار مبارک کے ساتھ ہی موجود ہے۔ حضرت شاہ محمد مراد صوفی شاعر بھی تھے۔ آپ نے اپنی شاعری کے ذریعے لوگوں کے دلوں میں عشق الہی کی چنگاری روشن کرنے کے لیے عمدہ جذبوں کا اظہار کیا۔ وحدت نامہ آپ کا مختصر سا مجموعہ کلام ہے۔ جس کی شرح برصغیر میں سلسلہ اویسیہ کے ممتاز عالم دین اور عارف ربانی، حضرت خواجہ نورالحسن صاحب تارک اویسی چنیڈوی نے کی ہے۔ جو تاحال غیر مطبوعہ ہے۔ اب کے پڑپوتے خواجہ نورالزمان اویسی، اسے شائع کرنے کا ارادہ رکھتے ہیں۔ اس کے علاوہ چند قلمی کتابیں آپ کی اور حضرت میاں ہرنی شاہ صاحب رحمۃ اللہ علیہ کے ذوق کے مطالعہ اور علم دوستی کے ثبوت میں بطور یادگار موجود ہیں۔

حوالہ جات
---------

1. ↑
**سپائیڈر مین** (انگریزی: Spider-Man) ایک افسانوی سوپر ہیرو کردار ہے جو امریکی کامکس میں پایا جاتا ہے۔ اِس کردار کو مُصنف سٹَین لی اور مسّور سٹیو ڈِٹکو نے ماروَل کامکس کے لیے تخلیق کیا۔ اِس کو پہلی مرتبہ اگست 1962ء کے کامک شمارے *امیزنگ فینٹسی* #15 میں قارئین سے روح شناس کرایا گیا۔

لی اور ڈِٹکو نے اِس کردار کو ایک کمسن یتیم نوجوان کے طور پر متعارف کرایا جس کی پرورش اِس کے انکل بین اور آنٹی مے کرتے ہیں۔ سپائیڈر مین سوپر ہیرو تو ہے ہی، لیکن اِس کردار کی یہ خوبی ہے کہ یہ ایک عام کمسن نوجوان کے مسائل کو بھی بخوبی سمجھتا ہے اور اِن میں ایک عام انسان کی مانند گھرا ہوا ہے۔ نہ صرف یہ جُرم کو روکتا ہے بلکہ اپنی روز مَرَّہ کی زندگی میں نو بَلُوغِيَت سے وابستہ پریشانیوں سے بھی لڑتا ہے۔

سپائیڈر مین کے تخلیق کاروں نے اِسے غیر معمولی ہِمّت اور پھُرتی کا حامل دِکھایا ہے؛ یہ دیواروں پر لپک کر چِپک سکتا ہے؛ یہ اپنی کلائیوں سے ایک مکڑی کی مانند جالے بُن سکتا ہے؛ اور خطرہ قریب ہونے پر اِس کو الہام بھی ہو جاتا ہے۔

حوالہ جات
---------

1. ↑  *Secret Defenders* #6
2. ↑  *Heroes for Hire* جلد. 3 #8
3. ↑  *Spider-Man and the X-Men* #1
1. ↑  "Tanzania National parks Corporate Information"۔ Tanzania Parks۔ TANAPA۔ 20 دسمبر 2015 میں اصل سے آرکائیو شدہ۔ اخذ شدہ بتاریخ 22 دسمبر 2015  الوسيط `|url-status=` تم تجاهله (معاونت)

**اروشا نیشنل پارک** شمال مشرقی تنزانیہ کے اروشا ریجن میں 4566 میٹر کی بلندی کے ساتھ ایک نمایاں آتش فشاں پہاڑ میرو پر محیط ہے۔پارک چھوٹا ہے لیکن تین الگ الگ علاقوں میں شاندار مناظر کے ساتھ متنوع ہے۔ مغرب میں، میرو درز crater میں دریائے جیکوکومیا بہتا ہے۔ کوہ میرو کی چوٹی اس دریا کے کنارے پر واقع ہے۔ جنوب مشرق میں نگوردوتو گہرائی ایک گھاس کا میدان ہے۔ شمال مشرق میں اتھلی الکلائن مومیلا جھیلوں میں مختلف رنگوں کے الگال ہیں اور یہ اپنے گھومنے والے پرندوں کی وجہ سےمشہور ہیں۔

ماؤنٹ میرو تنزانیہ میں ماؤنٹ کلیمنجارو کے بعد دوسری بلند ترین چوٹی ہے جو صرف 60  کلومیٹر دور ہے اور پارک کے مشرق سے نظاروں کا ایک پس منظر بناتا ہے۔ اروشا نیشنل پارک افریقہ کے سب سے مشہور قومی پارکوں کے 300 کلومیٹر کے دائرے میں واقع ہے، جن کا سلسلہ مغرب میں سرنگیٹی پارک اور نگورونگورو کریٹر پارک سے مشرق میں کلیمنجارو نیشنل پارک تک چلتا ہے۔

یہ پارک اروشا کے شمال مشرق میں صرف چند کلومیٹر کے فاصلے پر ہے، جبکہ مرکزی دروازہ شہر کے مشرق میں 25 کلومیٹر دور پڑتا ہے۔ یہ موشی سے 58 کلومیٹر اور کلیمنجارو بین الاقوامی ایرپورٹ (KIA) سے 35 کلومیٹر کے فاصلے پر ہے۔

حوالہ جات
---------
مریم یحیی ابراہیم اسحاق  3 نومبر 1987 کو القادریف ریاست، سوڈان میں پیدا ہوئیں وہ سوڈانی مذہبی آزادی کی کارکن اور عوامی اسپیکر ہیں۔ مریم ابراہیم کو انض کی دوسری حمل کے دوران ارتداد کے الزام میں گرفتار کیا گیا تھا اور انھوں نے 27 مئی 2014 کو جیل میں ایک لڑکی کو جنم دیا۔ مریم ابراہیم کا معاملہ سوڈان میں عیسائیوں پر ظلم و ستم کے وسیع تر مسئلے کا حصہ ہے۔مریم ابراہیم  کے والد مسلمان تھے جنھوں نے انھیں ایتھوپیا کی آرتھوڈوکس ماں کو دے دیا تھا یہی وجہ ہے کہ بچپن ہی سے ان کی پرورش ان کے ماں کے مذہب کیساتھ ہوئی۔ بعد میں انھوں نے ایک عیسائی آدمی سے شادی کی۔  مبینہ طور پر مریم ابراہیم کے ایک رشتہ دار نے حکام سے رجوع کیا اور یہ دعویٰ کیا کیونکہ یہ مسلمان والد سے ہی  اس لیے ان کی عیسائی سے شادی جائز نہیںاس نے دعویٰ کیا کہ مریم ایک عیسائی، ڈینیئل وانی سے شادی کر کے زنا کر رہی ہیں۔

### جیل اور خاندانی حالات

مریم یحییٰ ابراہیم کو اومدرمان فیڈرل ویمن جیل میں اس کے 20 ماہ کے بیٹے مارٹن وانی کے ساتھ رکھا گیا تھا۔  شروع میں ملاقات اجازت نہیں تھی۔ان کے لیے اہم طبی علاج کاب بندوبست کرنے سے انکار کر دیا گیا اور مریم ابراہیم کو ہسپتال منتقل کرنے سے بھی منع کیا گای حالانکہ وہ آٹھ ماہ کے  حمل سے تھیں۔ یہاں تک کہ ولادت کے دوران اس کی ٹانگوں کو فرش پر باندھ کر رکھا گیا تھا جس سے یہ خدشہ تھا کہ بچی اس کی وجہ سے ہمیشہ کے لیے معذور ہو جائے گی۔ پیدائش کے بعد ان کی بیڑیاں ہٹائی گئیں تھیں۔

مریم ابراہیم کی نمائندگی کرنے والے ایک وکیل محمد جار النبی نے کہا کہ پولیس اور جج نے ان کے شوہر وانی کو عدالت میں جانے سے روک دیا۔ النبی نے کہا کہ وانی معذوری کی وجہ سے وہیل چیئر پ رہے اور "اپنی زندگی کی تمام تفصیلات کے لیے مکمل طور پر ان پر انحصآر کرتا ہے وہ اس کے بغیر نہیں رہ سکتا"۔ جوڑے کے بیٹے مارٹن وانی کے بارے میں بات کرتے ہوئے النبی نے کہا، "جوڑے کا بیٹا جیل میں مشکل وقت سے گذر رہا ہے، وہ اتنی چھوٹی عمر سے جیل کے اندر رہنے کی وجہ سے بہت متاثر ہے، وہ حفظان صحت کی کمی ککا شکار ہے  تاہم، 24 جون 2014 کو، مریم ابراہیم کو سوڈانی اپیل کورٹ کے حکم پر رہا کر دیا گیا۔ اگلے دن، جب وہ اور اس کے خاندان کو امریکا جانے والے جہاز میں سوار ہونا تھا، تو اسے اور اس کے خاندان کو گرفتار کر لیا گیا اور پوچھ گچھ کے لیے ہوائی اڈے سے خرطوم لے جایا گیا۔حکام نے بتایا کہ وہ زیر حراست نہیں تھی لیکن پولیس ان سے جنوبی سوڈان کی طرف سے فراہم کردہ سفری دستاویز کی درستی کے بارے میں پوچھ گچھ کرنا چاہتی تھی۔ ڈینیل وانی نے کرسچن ٹوڈے کی ایک رپورٹ میں دعویٰ کیا ہے کہ اہل خانہ اور حامیوں کے ساتھ تشدد کیا گیا، وکلا کو مارا پیٹا گیا اور ائیرپورٹ سے باہر پھینک دیا گیا۔ان کی رہائی کے بعد، خاندان نے خرطوم میں امریکی سفارت خانے میں ایک ماہ گزارا۔

حوالہ جات

حوالہ جات
---------

1. ↑
2. ↑  "La Soudanaise Meriam Ishag toujours interrogée par la police", Agence France Presse, 25 June 2014
3. ↑  "La Soudanaise Meriam Ishag toujours interrogée par la police", Agence France Presse, 25 June 2014
4. ↑  "Christians face 'growing harassment' in post-breakup Sudan"۔ 24 July 2014
**بلوغ الارب** محمود شکری آلوسی کی عربوں کے حالات سب سے جامع کتاب ہے

کتاب کا نام
-----------

کتاب کا مکمل نام بلوغ الارب فی معرفة احوال العرب ہے مختصرنام بلوغ العرب سے مشہور ہے اس کا شمار عربی کی اہم کتابوں میں ہوتا ہے اردو میں ترجمہ ہو چکا ہے بہت موضوعات پر مشتمل ہے

کتاب کے موضوعات
---------------

آلوسی نے اس کتاب میں عربوں کے حالات کے متعلق۔ ہر قسم کی معلومات جمع کر دی ہیں ۔ عربوں کے احوال متعلق اس تفصیل کے ساتھ کسی اور کتاب میں بحث نہیں کی گئی ۔ اس کتاب کی مقبولیت کا یہ عالم ہے۔ اس کی نقل میں اب تک کئی کتابیں لکھی جا چکی ہیں مگرجو بلند مقام "بلوغ الادب "کو حاصل ہے وہ وہ کسی دوسری کتاب کو میسر نہیں۔ کچھ موضوعات اس طرح ہیں

* عربوں کی تعریف اور ان کی اقسام اور تقسیم کی وضاحت
* جاہلیت کے معنی اور جاہلیت کسے کہتے ہیں
* عربوں کی نسلی برتری
* عربوں کی رہائش گاہیں
* عربوں کے بازار
* عربوں کا فخر اور ان کے تضادات
* عربوں کے حکمران اور علما
* عربوںکی عیدیں
* عربوں کی کھانے پینے کی عادات
* عربوں کے نکاح و طلاق کے رسم و رواج
* عربوں کی جنگیں اور گھوڑے
* عربوں کے بادشاہ اورمذاہب

اردو ترجمہ
----------

یہ محمود شکری آلوسی کی تالیف ہے جو پہلی بار مطبع دارالسلام بغداد میں 1896ء میں طبع ہوئی ۔ اس کی اہمیت و افادیت مسلم ہے۔ اس کا ترجمہ ڈاکٹر پیرمحمد حسن نے کمال محنت اور محبت سے کیا ہے ۔ جسے شائع کرنے کا اعزاز مرکزی اردو بورڈ کو حاصل ہوا ۔ یہ قابل اعزاز تصنیف چار جلدوں پرمشتمل ہے جو عربوں کے حالات پر ایک مستند ومستند کتاب ہے۔ جو اسلام کے تاریخی کارناموں کو پوری طرح سمجھنے کے لیے اردو میں منعکس ایک لا جواب کتاب ہے۔

حوالہ جات
---------

1. ↑  ریختہ ڈاٹ کام
2. ↑  ادارہ فروغ قومی زبان
**آفت** (انگریزی: Disaster) ایک سنگین بد نظمی کی کیفیت ہے جو کم وقت یا زیادہ وقت کے لیے ہو سکتی ہے۔ اس کی وجہ سے وسیع پیمانے پر انسانی، مادی، معاشی یا ماحولیاتی نقصان ہو سکتا ہے جو کسی علاقے کے سماج یا برادی کی اپنے وسائل کے بل بوتے پر جھیلنے کی صلاحیت سے کہیں زیادہ ہوتے ہیں۔ ترقی پزیر ممالک آفات کے ظہور پزیر ہونے کی سورت میں سب سے زیادہ متاثر ہوتے ہیں – آفت کی وجہ سے ہونے والی 95 فی صد اموات ترقی پزیر ممالک میں ہوتی ہیں۔ قدرتی آفات کی وجہ سے ہونے والے نقصات بھی ترقی یافتہ ممالک کے مقابلے ترقی پزیر ممالک میں 20 فی صد زیادہ ہوتے ہیں۔

اقسام اور عام زندگی پر اثر
--------------------------

دنیا میں کئی قسم کی آفتیں دیکھی گئی ہیں۔ ان میں آندھیاں، بادو باراں کے نرغے، گرجتے بادل، کوندتی بجلیاں، سیلابوں کے ریلے، زلزلوں کے جھٹکے، جنگل کی آگ، لینڈ سلائیڈنگ، برفانی تودے وغیرہ بہت ہیں۔ یہ کافی جان و مال اور جغرافیائی تباہی کا باعث بھی بن چکے ہیں۔ قدرتی آفات غریب اور امیر کے مابین فرق کیے بغیر آتی ہیں لیکن طوفانوں، سیلابوں اور زلزلوں سے سب سے زیادہ متاثر غریب ممالک کے عوام ہی ہوتے ہیں۔ ان کی جانیں، گھر بار اور عمارتیں اکثر زیادہ نقصان کی زد میں آتے ہیں۔

1993ء میں بھارت کے صوبہ مہاراشٹر کے لاتور اور عثمان آباد علاقوں میں بد ترین زلزلے محسوس ہوئے تھے۔ خبروں کے مطابق اس زلزلے کی وجہ سے ان شہروں میں کم از کم 10,000 افراد ہلاک ہوئے تھے۔ مہلوکین کے علاوہ لاکھوں لوگ زخمی بھی تھے اور قریب ڈیڑھ لاکھ لوگ بے گھر ہو گئے تھے۔ اسی سال لگ بھک اس اسی شدت کا ایک زالزلہ جاپان میں دیکھنے میں آیا۔ تاہم اس زلزلے میں کوئی 20 لوگ ہلاگ، 50 زخمی اور 150 عمارتوں کو نقصان پہنچا۔ اس کی وجہ جاپان کی عمدہ منصوبہ بندی اور عمارتوں کی آفات سماوی سے نمٹنے کی صلاحیت تھی۔ ضرورت اس بات کی ہے کہ ترقی پزیر ممالک بھی اسی طرح سے اپنی منصوبہ بندی کریں کہ جان و مال آفات کی صورتوں میں کم سے کم نقصان ہو۔

مزید دیکھیے
-----------

* ماحولیات
* حفظ ما تقدم

حوالہ جات
---------

1. ↑  "What is a disaster?"۔ www.ifrc.org۔ International Federation of Red Cross and Red Crescent Societies۔ اخذ شدہ بتاریخ 21 جون 2017
2. ↑  "Disasters & Emergencies: Definitions" (PDF) (بزبان انگریزی)۔ Addis Ababa: Emergency Humanitarian Action۔ March 2002۔ اخذ شدہ بتاریخ 26 نومبر 2017 – World Health Organization International سے
3. ↑  "World Bank: Disaster Risk Management"۔ 03 ستمبر 2013 میں اصل سے آرکائیو شدہ۔ اخذ شدہ بتاریخ 23 نومبر 2019  الوسيط `|url-status=` تم تجاهله (معاونت)
4. ↑  Luis Flores Ballesteros. "Who’s getting the worst of natural disasters?"54Pesos.org, 4 October 2008 آرکائیو شدہ (Date missing) بذریعہ 54pesos.org (Error: unknown archive URL)
5. ↑  کیا پاکستان قدرتی آفات کے لیے تیار ہے؟
6. ↑   Latur earthquake leaves over 10,000 people dead, 1.4 lakh homeless]
**ابو الجوزاء اوس بن عبد اللہ بن خالد الربعی ازدی**  (تقریباً 1 ق م ہجری - محرم 82 ہجری / 621 - فروری 701 ) آپ ایک مشہور تابعی اور حدیث کے راوی ہیں۔ آپ بصرہ میں محرم 82 ہجری میں یوم ذویہ کو شہید ہوئے۔

### سیرت

آپ جنگ یرموک میں اپنی قوم کے ساتھ شامل تھے اور جنگ یرموک دیکھی جب آپ جوان ہوئے اور آپ نے جابیہ میں حضرت عمر بن خطاب رضی اللہ تعالیٰ عنہ کے خطبہ میں شرکت کی اور ان سے روایات کی۔ آپ نے حلب، انطاکیہ اور شمالی شام کی فتوحات کا مشاہدہ کیا اور سنہ 18 ہجری کے وسط محرم میں جنوری 639 کی مناسبت سے، ابو عبیدہ بن جراح رضی اللہ تعالیٰ عنہ نے انھیں بزعہ کے قصبے میں مقرر کیا، اس وقت آپ کی عمر بیس سال تھی حضرت عثمان بن عفان رضی اللہ تعالیٰ عنہ کی خلافت کے دوران، اس نے شام سے عراق کا سفر کیا، پھر مدینہ، مکہ اور کوفہ کے درمیان چلے گئے۔پھر کوفہ مقیم ہو گئے ۔

### روایت حدیث

انھوں نے بڑے صحابہ جیسے: عبد اللہ بن مسعود اور ابی بن کعب رضی اللہ عنہم سے روایت کی ہے۔ جب معاویہ بن ابی سفیان کے پاس خلافت آئی تو وہ مدینہ منورہ چلے گئے اور بارہ سال تک وہاں مقیم رہے، انھوں نے ممتاز صحابہ سے روایت کی جیسے: حسن بن علی، ام المومنین عائشہ بنت ابی بکر، زوجہ رسول اللہ، ابو ہریرہ، عبد اللہ بن عمرو بن العاص اور نعمان بن بشیر عبد اللہ بن عباس، عبد اللہ بن عمر، ابو سعید الخدری، صفوان بن عسال اور انس بن مالک رضی اللہ تعالیٰ عنہم۔

### جراح اور تعدیل

سیر اعلام النبلاء کے مصنف نے کہا: اوس بن عبد اللہ الربیع البصری کا شمار عظیم علما میں ہوتا ہے اور وہ ان خادموں میں سے تھے جنھوں نے حجاج کرام بہت خدمت کی ۔
، ..

### وفات

آپ نے 82ھ میں وفات پائی ۔

حوالہ جات
---------

1. ↑  الثقات - ابن حبان - ج ٤ - الصفحة ٤٢. آرکائیو شدہ 2020-12-19 بذریعہ وے بیک مشین
2. ↑  السنن - ابن ماجه -ج4 - الصفحة 374. آرکائیو شدہ 2020-12-26 بذریعہ وے بیک مشین
3. ↑  الجرح والتعديل - أبو حاتم الرازي -ج2 - الصفحة 231. آرکائیو شدہ 2022-01-22 بذریعہ وے بیک مشین
4. ↑  الاستغناء - ابن عبد البر -ج2 - الصفحة 539. آرکائیو شدہ 2022-01-22 بذریعہ وے بیک مشین
5. ↑  نهاية الأرب في أخبار الفرس والعرب - الأصمعي - الصفحة 233.
6. ↑  تاريخ الإسلام -الذهبي - ج3 - الصفحة 8. آرکائیو شدہ 2020-12-19 بذریعہ وے بیک مشین
7. ↑  كتاب سير أعلام النبلاء للذهبي، المكتبة الشاملة. آرکائیو شدہ 2021-09-13 بذریعہ وے بیک مشین
8. ↑  الأنساب - السمعاني - ج3 - الصفحة 47. آرکائیو شدہ 2020-12-19 بذریعہ وے بیک مشین
9. ↑  التاريخ - خليفة بن خياط - الصفحة 281. آرکائیو شدہ 2020-12-19 بذریعہ وے بیک مشین
2010 میں  ساؤتھ ایشین فٹ بال فیڈریشنSAFF خواتین کی چیمپئن شپ کا پہلا مرحلہ 12 سے 23 دسمبر 2010 تک بنگلہ دیش میں منعقد ہوا۔ اس کا اہتمام ساؤتھ ایشین فٹ بال فیڈریشن نے کیا۔ ہندوستان نے کوئی گول کھائے بغیر یہ اعزاز اپنے نام کیا۔ اگرچہ یہ ٹورنانمنٹ اسی سال بنگلہ دیش میں منعقد ہونے والے جنوب ایشیائی کھیلوں کے خواتین کے فٹ بال مقابلے سے الگ ہے جسے بھارت نے ہی نے جیتا لیکن یہ فتح بھارت نے نیپال سے حاصل کی۔

### ریفری

حنیف محمد

حبیب الرحمن

ایم رحمان

چمارا دے تھاپا

چندن ہاشمی۔

دیباشیش چھٹوپادھیا۔

ڈیپوک رائے

دولال مردھا

اسلام چوہدری

کازل خان

لطف چوہدری

نیلوئے گنگولی

رتن خان

رزاق بن عمر

شاہ عالم خان

میچ اور نتائج
-------------

### گروپ اے

گروپ اے میں چار ٹیمیں رکھی گئیں جن کے نام مندرجہ ذیل ہیں:

ہندوستان

بنگلہ دیش

سری لنکا

بھوٹان

گروپ اے میں ہندوستان نے بھوٹان، بنگلہ دیش اور سری لنکا کو شکست دی۔ بنگلہ دیشن نے بھی بھوٹان اور سری لنکا کو شکست دی اور ہندوستان سے شکست کھائی۔ بھوٹان اور سی لنکا کا میچ برابر رہا۔ گروپ اے میں ہندوستان کے میچ 13 دسمبر، 15 دسمبر اور 17 دسمبر کو ہوئے۔بھوٹان کے میچ 13 دسمبر، 15 اور 17 دسمبر کو ہوئے۔ بنگلہ دیش کے میچ 13 دسمبر، 15 دسمبر اور 17 دسمبر کو ہوئے۔  سری لنکا کے میچ 13 دسمبر، 15 دسمبر اور 17 دسمبر کو ہوئے۔

### گروپ بی

نیپال

پاکستان

مالدیپ

افغانستان

گروپ بی میں نیپال نے مالدیپ، افغانستان اور پاکستان کو شکست دی۔ پاکستان نے مالدیپ اور افغانستان کو شکست دی اور نیپال سے شکست کھائی۔ مالدیپ اور افغانستان  کا میچ برابر رہا۔ گروپ بی میں نیپال کے میچ 12 دسمبر، 14 دسمبر اور 18 دسمبر کو ہوئے۔ پاکستان کے میچ 14 دسمبر، 16 دسمبر اور 18 دسمبر کو ہوئے۔ مالدیپ کے میچ 12 دسمبر، 14 دسمبر  اور 18 دسمبر کو ہوئے۔

### سیمی فائنل

پہلے سیمی فائنل میں ہندوستان نے پاکستان کو 8 گول کے مقابلے میں صفر سے ہرا دیا اور فائنل تک رسائی حاصل کر لی۔

دوسرے سیمی فائنل میں نیپال نے بنگلہ دیش کو 3 گول کے مقابلے میں صفر سے ہرا کر  فائنل تک رسائی حاصل کر لی۔

### فائنل

ہندوستان اور نیپال میں کافی کانٹے دار مقابلہ ہوا جس میں ہندوستان نے میچ کا واحد گول کرکے چیمپئن شپ اپنے نام کر لی۔  فائنل میچ 23 دسمبر 2010 میں کھیلا گیا۔

حوالہ جات
---------

1. ↑  "Indian women triumph in inaugural SAFF football championship"۔ دی ٹائمز آف انڈیا۔ 23 دسمبر 2010۔ 2 فروری 2014 میں اصل سے آرکائیو شدہ۔ اخذ شدہ بتاریخ 22 جنوری 2014  الوسيط `|url-status=` تم تجاهله (معاونت); تحقق من التاريخ في: `|access-date=, |date=, |archive-date=` (معاونت)
**انوتما بنرجی** (بنگالی: অনুত্তমা ব্যানার্জি) ایک بھارتی ماہر نفسیات، شاعر، مصنف اور صحت عامہ کی وکیل ہیں۔ مغربی بنگال سے تعلق رکھنے والی بنگالی، اس نے کلکتہ یونیورسٹی سے کلینیکل سائیکالوجی میں پی ایچ ڈی مکمل کی۔ اس نے انڈین سائیکو اینالیٹک سوسائٹی سے نفسیاتی تجزیہ کی مزید تربیت مکمل کی۔   تعلقات، قربت اور جنسیت کے شعبوں میں مہارت حاصل کرنے والی بنرجی طویل عرصے سے بنگالی میڈیا میں ذہنی صحت کو فروغ دینے میں ایک نمایاں آواز رہی ہیں۔ اس مقصد کے لیے وہ پرنٹ میڈیا اور الیکٹرانک میڈیا میں کثرت سے حصہ ڈالتی ہیں اور وہ یوٹیوب، فیس بک، ٹوئٹر وغیرہ پر ایک فعال سوشل میڈیا کی موجودگی بھی چلاتی ہیں۔

### بچپن اور ذاتی زندگی

انوتما بنرجی شمالی کولکتہ سے تعلق رکھنے والی ایک ممتاز شخصیت ہیں جو اپنے بھرپور ثقافتی سلسلے کے لیے مشہور ہیں۔ ان کی والدہ نے ایک معروف گلوکارہ اور لیکچرر کے طور پر شہرت حاصل کی۔ اپنی اسکول کی تعلیم کے بعد، انوتما بنرجی نے کلکتہ یونیورسٹی سے نفسیات میں اپنا تعلیمی سفر شروع کیا۔ اپنی سریلی آواز کے لیے مشہور انوتما بنرجی نے ایک غیر معمولی گلوکارہ کے طور پر بھی تعریفیں حاصل کیں، اپنی شاندار آواز کی پرفارمنس سے سامعین کو مسحور کر دیا۔

کام
---

انوتما بنرجی ایک شائع شدہ شاعر بھی ہیں۔. ان کی کتابوں میں سے یہ ہیں:

* *مارجن تھیکے بیچیوتو*
* *اتشاہو نی اونگیکارے*
* *اگونر برٹوچاری*
* *کوبیتار موٹو ہونی* (কবিতার جیسی نہیں ہوئی)
* *اونشونگو*

مزید دیکھیے
-----------

بھارتی مصنفات کی فہرست

حوالہ جات
---------

1. ↑  "Stress on moderation in students' use of gadgets"۔ www.telegraphindia.com۔ اخذ شدہ بتاریخ 21 جون 2023
2. ↑  "Dr Anuttama Banerjee shares tips to keep kids hapy during lockdown" (بزبان انگریزی)۔ اخذ شدہ بتاریخ 21 جون 2023
3. ↑  "How schools can help a child with dyslexia cope"۔ www.telegraphindia.com۔ اخذ شدہ بتاریخ 21 جون 2023
4. ↑  "অনুত্তমা বন্দ্যোপাধ্যায় | Baatighar"
**خواجہ محمد صبغۃ اللہ** سلسلہ نقشبندیہ کے اکابرین میں شمار ہوتے ہیں۔

### ولادت با سعادت

آپ خواجہ محمد معصوم قیوم ثانی کے سب سے بڑے فرزند ہیں۔ 11 ربیع الثانی1033ہجری میں سرہندمیں پیدا ہوئے۔ مجدد الف ثانی کے پوتے ہیں جنھوں نے قیوم ثانی سے فرمایا کہ محمد معصوم! اس فرزند میں اصلی نور دکھائی دیتا ہے۔ اس کا نام صبغۃ اللہ رکھو۔

### تحصیل علم

آپ نے علم معقول و منقول انتہائی درجہ تک حاصل کیے۔ بعد ازاں اپنے والد امجد کی خدمت میں علم باطن حاصل کیا۔ آپ حضرت قیوم اول مجدد الف ثانی کے کمالات کے جامع اور صاحب کرامات تھے۔ والد بزرگوار نے آپ کو ولایت کا مل اور غور کی خلافت دے کر رخصت فرمایا۔ وہاں آپ سے فیض جاری ہوا۔ ہر صبح و شام ہزارہا آدمی حلقہ میں شامل ہوئے۔ اپنے والد صاحب کے وصال کے بعد عرب و عجم میں سلسلہ مجددیہ نقشبندیہ کی ترویج کی۔

### والد محترم کی تعظیم

میاں سفر احمد صاحب برکاتی معصومی لکھتے ہیں کہ خواجہ محمد معصوم فرمایا کرتے تھے اگر کسی باپ کی لیے بیٹے کی تعظیم کرنا ہوتا تو میں اپنے بیٹے صبغۃ اللہ کی تعظیم کرتا۔

### منصب غوثیت

منصب قطبیت وقیومیت کے بعد آپ کو منصب غوثیت وو فردیت اس وقت عطا ہوا جب زیارت حرمین سے واپسی پر اپنے والد کی اجازت سے غوث الاعظم کے مزار اقدس پر بغداد میں حاضری دی

### القابات

قیوم الزماں،مربی الدوراں اور تاج الاولیاء کے القابات سے نوازے گئے۔

### اولاد

شیخ ابو القاسم،شیخ محمد اسماعیل، شیخ اہل اللہ،شیخ میر، صائمہ،راضیہ ،عالیہ،ماریہ رافعہ ،باقیہ،روشن آراء

### وصال

آپ کا9 ربیع الثانی 1122ھ میں آپ کا وصال ہوا اور اپنے والد امجد کے قبہ میں دفن کیے گئے۔  آپ کامدفن سرہند شریف، انڈیا میں ہے۔

حوالہ جات
---------

1. 1 2 3  تذکرہ مشائخ سیفیہ،محمد عرفان قادری،صفحہ،148،بہار اسلام پبلیکیشنز لاہور
2. ↑  اذکار معصومیہ نور الحسن تنویر صفحہ 22،مکتبہ انوار مدینہ سیالکوٹ
3. ↑  "ضیائے طیبہ"۔ 27 نومبر 2020 میں اصل سے آرکائیو شدہ۔ اخذ شدہ بتاریخ 05 اگست 2015  الوسيط `|url-status=` تم تجاهله (معاونت)
4. ↑

| * د
* ب
* ت
شجرہ نقشبندیہ سیفیہ |
| --- |
| 
* حضرت محمد صلی اللہ علیہ و آلہ و سلم
* ابوبکر صدیق
* سلمان فارسی
* قاسم بن محمد بن ابی بکر
* جعفر صادق
* بایزید بسطامی
* ابوالحسن خرقانی
* ابو علی فارمدی
* یوسف ہمدانی
* عبد الخالق غجدوانی
* محمد عارف ریوگری
* محمود انجیر فغنوی
* عزیزان علی رامتینی
* محمد بابا سماسی
* امیر کلال
* بہاء الدین نقشبند
* علاؤ الدین عطار
* یعقوب چرخی
* عبید اللہ احرار
* زاہد وخشی
* درویش محمد
* محمد مقتدیٰ امکنگی
* باقی باللہ
* مجدد الف ثانی
* محمد معصوم سرہندی
* صبغۃ اللہ بن قیوم ثانی
* محمد اسماعیل امام العارفین
* غلام محمد معصوم
* شاہ غلام محمد
* حاجی محمد صفی
* شاہ ضیاء الحق
* شاہ ضیاء عرف میانجی
* شمس الحق
* شاہ رسول طالقانی
* محمد ہاشم سمنگانی
* آخوندزادہ سیف الرحمن
* میاں محمد سیفی
* محمد سرفراز محمدی سیفی

 |  |
**رفیق شادانی** ایک ہندوستانی شاعر اور طنز نگار تھے جنھوں نے اودھی ، اردو اور ہندی زبانوں میں لکھا تھا۔ انھیں مزاح نگار سمجھا جاتا تھا اور اکثر وہ طنزیہ سیاسی مزاح کے ساتھ لوک موضوعات کو متاثر کرتے تھے۔   انھوں نے مزاحیہ شاعری کی 13 کتابیں تصنیف کیں۔

زندگی
-----

رفیق شادانی کا کنبہ شمالی وسطی ہندوستان میں ریاست اترپردیش کے ممتاز نگر ، فیض آباد ضلع سے تھا ، لیکن وہ مارچ 1934 میں برما میں پیدا ہوا تھے جہاں آپ کے والد امام الدین تمباکو ، تیل اور خوشبو کے سوداگر تھے۔ انھوں نے اپنی مزاحیہ شاعری کو کمپوز کرنے اور پڑھنے کا آغاز 1962 میں مشاعرہ میں کیا (شاعری سے ملتا ہے)۔ بہرائچ میں ایک کار حادثہ جان لیوا ثابت ہوا اور 9 فروری 2010 کو آپ کی وفات ۔

حوالہ جات
---------

1. ↑  Politically Incorrect! Political satire in Urdu poetry, Vikas Datta, 1 Feb 2015, The Free Press Journal
2. ↑  Fools of the world unite in Kanpur, 27 Nov 2001, دی ٹائمز آف انڈیا
3. ↑  लोगों के दिलों में अभी भी जिंदा हैं रफीक शादानी آرکائیو شدہ (Date missing) بذریعہ prahripost.com (Error: unknown archive URL) ("Rafiq Shadani, still alive in people's hearts"), Prahari Post
4. ↑  बिन सियाही के जइसन कलम जिंदगी ("Life, like a pen out of ink"), 8 Feb 2012, Dainik Jagran
طغرل سوم یا طغرل بن ارسلان(وفات 590 ہجری) ابو طالب طغرل بن ارسلان‌شاہ سلجوق جو سلطان ارسلان شاہ کے ولی عہد ہے، 571ھ (1175ء) میں ان کی وفات کے بعد، ہمدان عراق کے سلجوق خاندان کا دار الحکومت بنا۔ طغرل سوم کی موت کے ساتھ ہی سلطان خوارزم شاہ کے حکم سے ایران میں سلجوقی حکمرانوں کا تسلط ختم ہو گیا۔

تقریباً ایک ماہ میں اتابیک الدیگس نے فارس اور اصفہان کو باغیوں سے پاک کر دیا اور انجاز کے حکمران کو معزول کر دیا جو آذربائیجان پر قبضہ کرنا چاہتا تھا۔ بغداد کی حکومت، اتابکی یلدگس اور اس کے ساتھیوں کے ساتھ، طغرل کے زوال کی سمت میں پرانے خلفاء کی طرح کام نہیں کر سکتی تھی۔ چونکہ طغرل کی حکومت کی بنیاد زیادہ مستحکم تھی۔

تکش خوارزمشاہ نے ہمدان کے گورنر کے خلاف پختہ اور فیصلہ کن بغاوت کی۔ اور ایک بار پھر عراق روانہ ہو گئے۔ طغرل بھی ہمدان سے 24 جمادی الثانی 590 ہجری کو۔ وہ خوارزم کے حاکم سے لڑنے کے لیے رے سے نکلا اور لڑائی شروع ہو گئی۔ سلجوقی کمانڈر اور سپاہی جنگ سے بھاگ گئے اور طغرل مر گیا۔ سلطان تک خوارزم شاہ نے بھی اسے قتل کرنے کا حکم دیا۔ تغرل سوم کی موت کے ساتھ ہی ایران میں سلجوقی حکمرانوں کا تسلط ختم ہو گیا۔

حوالہ جات
---------
**آئی سپٹ آن یور گریو: ڈےجا وو** (انگریزی: I Spit on Your Grave: Deja Vu)
2019ء کی ایک امریکی عصمت دری اور انتقام کی ہارر تھرلر فلم ہے جس کی تحریر اور ہدایت کاری میر زارچی نے کی ہے۔ اس میں کیملی کیٹن اور جیمی برناڈیٹ نے کام کیا ہے اور یہ 1978ء کی فلم آئی سپٹ آن یور گریو کا براہ راست سیکوئل ہے۔

کہانی
-----

پچھلی فلم کے واقعات کے 40 سال بعد، جینیفر ہلز نے اپنی عصمت دری پر مبنی سب سے زیادہ فروخت ہونے والی یادداشت لکھی اور وہ ایک کامیاب ریپ کونسلر بن گئی۔ اس کی بیٹی، کرسٹی ہلز، ایک کامیاب سپر ماڈل ہے، جو 10 سال کی عمر سے ایک ہے۔ جینیفر کے ریپ کرنے والوں اور اس کے بعد متاثرین کے خاندانوں نے بدلہ لینے کے لیے اپنا منصوبہ شروع کر دیا ہے۔ اس گینگ میں جانی کی بیوی، بیکی اسٹیل مین، جانی کی والدہ، ملی اسٹیل مین، جانی کے والد، ہنری اسٹیل مین، میتھیو کی دادی، بیڈی آئیز ڈنکن، میتھیو کے والد، ہرمن ڈنکن، اینڈی کا کزن، اسکاٹی چیرینسکی اور اسٹینلے کا بھائی، ووڈس شامل ہیں۔

کرسٹی جینیفر سے ایک ریستوراں میں ملتی ہے، جہاں اس نے ماڈلنگ چھوڑ کر کچھ اور چیلنج کرنے کی خواہش کا اظہار کیا۔ جب دونوں چلے جاتے ہیں، کیون اور اسکاٹی نے اپنا ٹرک کھینچ لیا اور جینیفر سے اپنی یادداشت کی ایک کاپی پر دستخط کرنے کو کہا۔ وہ دونوں خواتین کو اغوا کر کے دیہات لے جاتے ہیں۔ بیکی ان سے ملتی ہے اور اپنے غصے کا اظہار کرتی ہے کہ وہ صرف جینیفر کی بجائے کرسٹی لے کر آئے ہیں۔ کیون اور بیکی جینیفر کو اس جگہ لے جاتے ہیں جہاں اس نے میتھیو کو پھانسی دی تھی، جبکہ اسکاٹی کرسٹی کو کسی نامعلوم مقام پر لے جاتا ہے۔ جینیفر کو کلاسیکی موسیقی سنتے ہوئے ایک سوراخ کرنے پر مجبور کیا جاتا ہے (پس منظر میں کلاسیکی موسیقی کے ساتھ جانی کے مارے جانے کی وجہ سے) لیکن بیلچے کو بطور ہتھیار استعمال کرکے اور بندوق چوری کرکے فرار ہونے میں کامیاب ہوجاتی ہے۔

دریں اثنا، کرسٹی نے اسکوٹی کو اس بات پر راضی کیا کہ اسے بیت الخلا استعمال کرنے کی ضرورت ہے، اسکاٹی نے اسے جنگل میں جانے کو کہا۔ اسکوٹی کو شک ہو جاتا ہے کہ وہ بہت زیادہ وقت لیتی ہے اور اسے ڈھونڈنے جاتی ہے۔ کرسٹی اسے درخت کی ایک چھوٹی شاخ سے باہر نکال دیتی ہے، ٹرک چرا لیتی ہے اور اپنی ماں کو ڈھونڈنے کے لیے گھر واپس چلی جاتی ہے۔ جینیفر کا استقبال ایک عجیب عورت نے سائیکل پر کیا اور پھر اسے ایک عجیب، بوڑھے جوڑے نے اٹھایا۔

مزید دیکھیے
-----------

* آئی سپٹ آن یور گریو

حوالہ جات
---------

1. ↑  "It's The Day of the Woman Again – I Spit On Your Grave: Deja Vu Wraps Production"۔ Brutal As Hell۔ اخذ شدہ بتاریخ جولائی 29, 2016  تحقق من التاريخ في: `|access-date=` (معاونت)
2. ↑  "Camille Keaton Returns for I Spit on Your Grave: Deja Vu"۔ Dread Central۔ 6 نومبر 2015۔ اخذ شدہ بتاریخ جولائی 29, 2016  تحقق من التاريخ في: `|access-date=, |date=` (معاونت)
3. ↑  "I Spit On Your Grave: Deja Vu"۔ Horror Movies
4. ↑  "Meir Zarchi, Camille Keaton return for direct sequel to I Spit on Your Grave"۔ JoBlo Movie Network۔ 22 ستمبر 2014۔ اخذ شدہ بتاریخ جولائی 29, 2016  تحقق من التاريخ في: `|access-date=, |date=` (معاونت)

| * د
* ب
* ت
*آئی سپٹ آن یور گریو* |
| --- |
| فلمیں | 

|  |  |
| --- | --- |
| اصل سیریز | 
* *آئی سپٹ آن یور گریو* (1978ء)
* *آئی سپٹ آن یور گریو: ڈےجا وو* (2019ء)

 |
| ریمیک سیریز | 
* *آئی سپٹ آن یور گریو* (2010ء)
* *آئی سپٹ آن یور گریو 2* (2013ء)
* *آئی سپٹ آن یور گریو سوم: وینجنس از مائن* (2015ء)

 |

 |
| کردار | 
* جینیفر ہلز

 |
| متعلقہ | 
* *وحشی انتقام*

 |
| 
* Category **زمرہ**

 |
**چودھری دلو رام کوثری** غیر مسلم نعت گو شاعر تھے۔

ولادت
-----

نعت کے شاعر کی ولادت لاہور(پنجاب) پاکستان میں ہوئی۔

نام
---

قلمی نام ، چودھری دلو رام کوثری ان کا اصل نام چودھری دِلو رام تھا والد کا نام بھورا رام تھا۔

وفات
----

28-دسمبر 1931ء لاہور (پنجاب) - پاکستان میں وفات ہوئی لاہور میں مدفون ہیں۔

حالات زندگی
-----------

نعت سے لگاؤ کی وجہ سے انہیںفردوسی ہند قادر الکلام اور حسان الہند کے القاب سے یاد کیا جاتا ہے دلورام کے نعتیہ رحجانات کے رد عمل میں ہندوؤں نے شدید ملامت اور تنگ نظری اور طنعہ زنی سے انھیں زچ کیا۔ لیکن دلورام کوثری نے نعت گوئی ترک نہ کی ۔ دلورام نے بالاخر اسلام قبول کر لیا اور نام کوثر علی کوثری رکھا۔

تصنیفات
-------

* ہندو کی نعت اور منقبت دلو رام کوثری،خواجہ حسن نظامی،مرتبہ،دہلی،حلقہ مشائخ بک ڈپو، 1924ء ،
* بشارت انجیل
* گلبن نعت ِ کوثری
* آب کوثر نعتیہ کتاب

نمونہ نعت
---------

* کوثری تنہا نہیں ہے مصطفیٰ ﷺ کے ساتھ ہے
* جو نبی ﷺ کے ساتھ ہے وہ کبریا کے ساتھ ہے
* کس لیے پھر درپئے آزار ہیں اشرار قوم
* اس کا کیا کر لیں گے جو خیرالوری کے ساتھ ہے
* کچھ نہیں حسرت ید بیضا کی مجھ کو اے کلیم
* ہاتھ اپنا دامن آل عبا کے ساتھ ہے
* انکشاف مدعا پیش احد میں کیا کہوں
* میم احمد ہے کہ جو میری دعا کے ساتھ ہے
* رحمۃ للعالمین کے حشر میں معنے کھلے
* خلق ساری شافع روز جزا کے ساتھ ہے
* لے کے دلو رام کو حضرت گئے جنت میں جب
* غل ہوا ہندو بھی محبوب خدا ﷺ کے ساتھ ہے

حوالہ جات
---------

1. ↑
2. ↑
**ارشاد خط** (رہنمائی کی دستاویز)اصطلاح تصوف میں ایسا تحریری اجازت نامہ جو بطور سند دیا جاتا ہے یہ خرقہ ،جبہ ،اجازت و خلافت کے معنوں میں استعمال ہوتا ہے  

جب ایک شیخ کسی مرید میں استطاعت اورمخصوص استعداد دیکھتا ہے کہ یہ کسی اور کی تربیت کر سکتا ہے تو اسے تحریری طور پر دستخط شدہ سند یا ڈپلوما دیتا ہے کہ اب یہ دوسروں کی تربیت کر سکتا ہے اسے ارشاد خط کہا جاتاہے اس کے لیے لازمی ہے کہ جو اسباق مرشد نے عطا کیے ہوں انھیں مکمل کیا جائے   

دوسرے سلسلوں کی طرح سلسلہ سیفیہ میں سند اجازت کے لیے یہی ارشاد خط کی اصطلاح مستعمل ہے

* سلسلہ نقشبندیہ کے اسباق مکمل کرنے اور مرشد کی اجازت پر ارشاد خط نقشبندیہ دیا جاتا ہے
* سلسلہ چشتیہ کے اسباق مکمل کرنے اور مرشد کی اجازت پر ارشاد خط چشتیہ دیا جاتا ہے
* سلسلہ قادریہ کے اسباق مکمل کرنے اور مرشد کی اجازت پر ارشاد خط قادریہ دیا جاتا ہے
* سلسلہ سہروردیہ کے اسباق مکمل کرنے اور مرشد کی اجازت پر ارشاد خط سہروردیہ دیا جاتا ہے
* چاروں سلاسل کے اسباق مکمل اور چاروں ارشاد خط(نقشبندیہ،چشتیہ، قادریہ ،سہروردیہ) کی تصدیق اور مرشد کی اجازت کے بعد مطلق ارشاد خط عطا ہوتا ہے

یہ روایت صدیوں سے چلی آ رہی ہے کہ اجازت و خلافت مریدین جو پہلے زبانی عطا ہوتی پھر جب اس میں مفاد پرست دنیاداری کی غرض سے داخل ہو گئے تو ارشاد خط کا سلسلہ جاری ہوا۔

حوالہ جات
---------

1. ↑  بدرۃ البیان ،مطبوعہ المکتبۃ الرحیمیہ پشاور
2. ↑  تاریخ اولیاء،ابو الاسفارعلی محمد بلخی،نورانی کتب خانہ قصہ خوانی بازار پشاور
ہندو مہاکاوی *مہا بھارت* میں، **مدری** مدر بادشاہی کی شہزادی اور بادشاہ پانڈو کی دوسری بیوی ہے۔ وہ سب سے چھوٹے پانڈؤ کی ماں ہیں، جڑواں بھائی نکولا اور سہدیو۔ لفظ *مدری* کا مطلب ہے 'وہ جو مدر بادشاہی کی شہزادی ہے'۔

شادی
----

مہاکاوی *مہا بھارت* میں، مدری، شالیا کی بہن ہے، مدرا بادشاہی کے بادشاہ ہے۔ ایک بار ہستناپور کے کرو بادشاہ پانڈو کا مقابلہ شالیہ کی فوج سے ہوا۔ بہت جلد، پانڈو اور شالیہ دوست بن جاتے ہیں۔ *مہابھارت* کا آدی پرو کہتا ہے کہ بھیشما مدر جاتا ہے اور پانڈو کے لیے مدری کا ہاتھ مانگتا ہے۔ شالیا رضامندی ظاہر کرتی ہے، لیکن ان کے خاندانی رواج کے مطابق وہ اپنی بہن کوروس کو 'عطیہ' نہیں کر سکتا۔ تو بھیشم اسے دولت، سونا، ہاتھی، گھوڑے وغیرہ دیتا ہے اور مدری کو اپنے ساتھ ہستناپو لے جاتا ہے۔

پانڈو کی لعنت
-------------

جنگل میں شکار کے دوران، پانڈو نے ہرن کے ایک جوڑے کو صحبت کے عمل میں دیکھا اور ان پر تیر چلا دیا۔ صرف یہ معلوم کرنے کے لیے کہ یہ کنڈاما نامی ایک بابا اور اس کی بیوی تھی جو ہرن کی شکل میں پیار کر رہے تھے۔ مرتے ہوئے بابا نے پانڈو کو بددعا دی کہ اگر وہ محبت کرنے کے ارادے سے اپنی بیویوں کے پاس جائے گا تو وہ مر جائے گا۔ پریشان ہو کر اور اپنے عمل سے توبہ کرنے کی کوشش میں، پانڈو اپنی بادشاہی چھوڑ دیتا ہے اور اپنی بیویوں کے ساتھ ایک سنیاسی کے طور پر رہتا ہے۔

نکولا اور سہدیو کی پیدائش
-------------------------

پانڈو کے بچے پیدا کرنے سے قاصر ہونے کی وجہ سے، کنتی نے اپنے تین بچوں یودھیستھرا ، بھیم اور ارجن کو الہی باپوں سے جنم دینے کے لیے بابا درواسا کی طرف سے ایک وردان کا استعمال کیا۔ اس نے مدری کے ساتھ اس نعمت کا اشتراک کیا، جس نے الہی جڑواں بچوں اشونی کماروں کو نکولا اور سہدیو پیدا کرنے کے لیے بلایا۔

موت
---

ایک دن، پانڈو مدری کی خوبصورتی سے متاثر ہو جاتا ہے اور اسے گلے لگا لیتا ہے۔ بابا کی لعنت کے نتیجے میں پانڈو کی موت ہو جاتی ہے۔ اس غم میں کہ اس کی وجہ سے اس کے شوہر کی موت ہو گئی، مدری نے خودکشی کرلی۔  مہابھارت کے ایک بند میں کہا گیا ہے کہ مدری نے ستی ہو کر خودکشی کی۔ تاہم یہ بیان اگلے ہی مصرعے سے متصادم ہے، جس میں کہا گیا ہے کہ اس کی میت اور اس کے شوہر کی لاش کو ہستناپور میں کوروا بزرگوں کے حوالے کر دیا گیا تھا۔

حوالہ جات
---------

1. ↑  www.wisdomlib.org (2012-06-15)۔ "Madri, Mādrī, Mādri, Madrī: 14 definitions"۔ www.wisdomlib.org۔ اخذ شدہ بتاریخ 31 اگست 2020
2. ↑  Debalina (2019-12-20)۔ Into the Myths: A Realistic Approach Towards Mythology and Epic (بزبان انگریزی)۔ Partridge Publishing۔ ISBN 978-1-5437-0576-8
3. ↑  P.V. Ramankutty (1999)۔ Curse as a motif in the Mahābhārata (1. ایڈیشن)۔ Delhi: Nag Publishers۔ ISBN 9788170814320
4. ↑  George Mason Williams (2003)۔ Handbook of Hindu Mythology (بزبان انگریزی)۔ ABC-CLIO۔ ISBN 978-1-57607-106-9
5. ↑  Liaw Yock Fang (2013)۔ A History of Classical Malay Literature (بزبان انگریزی)۔ Institute of Southeast Asian۔ ISBN 978-981-4459-88-4
6. ↑  M. A. Mehendale (2001-01-01)۔ Interpolations In The Mahabharata۔ صفحہ: 200–201
**روزنامہ بیان** پشاور سے شائع ہونے والا روزنامہ اخبار ہے جو 2017ء سے تا حال جاری ہے۔ روزنامہ بیان کےمدیر لطیف حیسن لطیف ہیں۔

تاریخ اجرا
----------

روزنامہ بیان کا اجرا 02جنوری 2017ء کو ہوا۔ اِس کے بانی لطیف حیسن لطیف ہیں۔ انھوں نے اس کے لیے انگریزی ، عربی اور فارسی کے مقبول اخباروں کو سامنے رکھ کر ایک نیا ’ لے آؤٹ‘ اختیار کیا۔ لطیف حیسن لطیف کہا کرتے تھے کہ گھر میں اخبار لگوانے کے فیصلے میں خاتونِ خانہ اور بچوں کی مرضی سب سے زیادہ چلتی ہے۔ اس لیے نہ صرف عورتوں اور بچوں کی دلچسپی کا زیادہ سے زیادہ مواد روزانہ چھاپا جائے بلکہ اخبار کی زبان ’’ آٹھہ جماعت پاس گھریلو عورت‘‘ کو مدِ نظر رکھہ کر استعمال کی جائے۔ مشکل الفاظ کے استعمال سے گریز کیا جائے۔ مثلاََ ’متضاد‘ کا لفظ ممنوع تھا ، ’الٹ‘ لکھنے کی ہدایت تھی۔

تعلیمی اداروں کی خبریں
----------------------

لطیف حیسن لطیف نے مستقل پالیسی دی کہ تعلیمی اداروں کی تقریبات کی اچھی کوریج کی جائے۔ ان کی بڑی بڑی تصاویر لگائی جائیں جن میں تمام شرکأ پہچانے جاسکیں۔ خبر میں بچوں کے نام زیادہ سے زیادہ دیے جائیں ، تاکہ جس بچے کا نام یا تصویر چھپے، اس کے پورے محلے میں ’بیان‘ کا تذکرہ ہو۔لطیف حیسن کی ہدایت تھی کہ کوئی بھی بھی شخص جو بھی خبر، مطالبہ، اپیل، اطلاع لے کر آئے، وہ ضرور چھاپی جائے۔

خواتین کے لیے خاص فیچر
----------------------

روزنامہ بیان کی انتظامیہ خاص طور پر خواتین کے لیے خصوصی فیچر شائع کرتی ہے جن میں کہانیاں، کچن کے مسائل اور کھانہ پکھانہ شامل ہیں۔
**گوورما** (1912ء–1939ء)، جسے **کوڈاگینا گوورما** کے نام سے جانا جاتا ہے، ایک بھارتی خاتون مصنف تھی جس نے کنڑ میں لکھا اور کوڈاگو میں رہتا تھا۔ وہ ایک حقوق نسواں اور ہندوستانی تحریک آزادی کی حامی تھیں۔

زندگی
-----

گوراما 1912ء میں مادیکیری میں این ایس رمایا اور ننجاما کے ہاں پیدا ہوئے تھے  اور اس کی شادی کوڈاگو کے سوموارپیٹ تعلقہ کے بی ٹی گوپال کرشنا سے ہوئی تھی جو اس وقت برطانوی ہندوستان کے ایک صوبے کورگ کے نام سے جانا جاتا تھا۔ اس نے کورگ میں اپنی مہم کے دوران مہاتما گاندھی کو اپنے خاندانی گھر میں مدعو کیا اور اپنے تمام سونے کے زیورات ہریجن ( دلت ) ویلفیئر فنڈ میں عطیہ کر دیے۔  وہ 27 سال کی عمر میں 13 اپریل 1939ء کو بھنور میں ڈوب گئی۔

خدمات
-----

گوورما نے کنڑ میں 'کوڈاگینا گوورما' کے نام سے لکھا۔  اس کی کہانیاں، جیسے "اپرادھی یارو" (مجرم کون ہے)، "وانی سماسے"، "آہوتھی" اور "منووینا رانی"، جدید اور ترقی پسند تھیں۔ ان کی کہانی "منووینا رانی" نے انھیں مشہور کیا۔ اس کی سب سے مشہور کہانیوں کا ایک مجموعہ، *گورمما کتھیگالو* ، ماڈیکیری سے جاری کیا گیا تھا۔ گورمما کی کہانیوں کا ایک مجموعہ *ماریالگڈا کتھیگالو* کے نام سے شائع ہوا تھا اور اس کی پیش کش کنڑ مصنف ویدیہی نے کی تھی۔  گوراما کی مختصر کہانیوں کا ترجمہ دیپا بھاستھی نے 2023ء میں انگریزی میں کیا جسے یوڈا پریس نے "قسمت کا کھیل اور دیگر کہانیاں  "کے نام سے شائع کیا۔ کنڑ نقاد اور مصنف ایم ایس آشا دیوی نے کہا ہے، "وہ گاندھی سے پوری طرح متاثر تھیں اور ان کا خیال تھا کہ لوگوں کے لیے محبت، قربانی اور عدم تشدد کے ذریعے معاشرے کو بدلنا ممکن ہے۔ جہاں تک ان کی اپنی کہانیوں کا تعلق ہے، ڈی آر بیندرے نے انھیں بہترین انداز میں بیان کیا جب انھوں نے انھیں کھٹو مدورا کہا، جس کا انگریزی میں ترجمہ 'bittersweet' ہوگا۔وہ ہماری سب سے اہم مصنفین میں سے ایک تھیں لیکن پھر ، اسے کبھی بھی وہ کریڈٹ نہیں ملا جس کی وہ حقدار تھی۔"

اثر و رسوخ
----------

کئی دہائیوں بعد اس کے کاموں نے تروینی کو متاثر کیا جو کنڑ میں ایک مصنف ہیں۔ مصنف شانتی کے اپنا نے گوورما کو ایک پریرتا کے طور پر نقل کیا ہے۔ شاعر ڈی آر بیندرے نے اس کی اور اس کی موت کے بارے میں ایک نظم "تنگی گورما" لکھی جو 1958ء میں شائع ہوئی۔ خاندان کے افراد نے لکھاریوں کی مدد کے لیے کوڈاگینا گوورما انڈومنٹ ایوارڈ بنایا ہے۔

### مزید دیکھیے

بھارتی مصنفات کی فہرست

حوالہ جات
---------

1. ↑  کتب خانہ کانگریس اتھارٹی آئی ڈی:  — اخذ شدہ بتاریخ: 8 اپریل 2020 — ناشر: کتب خانہ کانگریس
2. 1 2  Vēṇugōpāla Soraba, Je Hēmalata (1 September 1995)۔ Women writers in South Indian languages۔ B.R. Pub. Corp.۔ صفحہ: 9۔ ISBN 9788170188360۔ اخذ شدہ بتاریخ 06 اگست 2014
3. ↑  Kallammanavar, Srikanth (5 January 2014)۔ "The roots of Kannada in Kodagu"۔ Deccan Herald۔ deccanherald.com۔ اخذ شدہ بتاریخ 14 اپریل 2015
4. ↑  Dr. S. U. Kamath (1993)۔ Karnataka State gazetteer, Kodagu District۔ Bangalore: Director of Print, Stationery and Publications at the Government Press۔ صفحہ: 660۔ اخذ شدہ بتاریخ 06 اگست 2014
5. ↑
6. ↑  Deepa Bhasthi (January 2023)۔ Fate's Game and Other Stories۔ India: Yoda Press۔ صفحہ: 200۔ ISBN 978-9382579823
دیگر استعمالات کے لیے، دیکھیے پنجاب۔

**صوبہ پنجاب** 1849 میں برطانوی راج کے دوران برطانوی ہند کا ایک صوبہ تھا۔ ایسٹ انڈیا کمپنی نے پنجاب کی تاریخی عسکری اور دفاعی اہمیت کے بعد کو سمجھتے ہوئے اسے برطانوی ہندوستان میں شامل کیا۔ پنجاب برطانوی ہندوستان میں شامل ہونے والے آخری علاقوں میں سے ایک ہے اس وقت مغلوں کے بعد یہاں پر مہاراجا رنجیت سنگھ کی قائم کی گئیں حکومت تھئ ۔ یہ پانچ ڈویژنوں لاہور، دہلی، جالندھر، راولپنڈی، ملتان اور بہت سی نوابی ریاستوں پر مشتمل تھا۔جن میں قابل ذکر بہاولپور کی ریاست ہے۔

علاقائی بولی پنجابی کا لفظ پنج کا مطلب ہے پانچ اور آب کا مطلب دریا۔ پنجاب یعنی پانچ دریاوں کی سرزمین جو اسے سیراب کرنے والے پانچ دریاوں راوِی، ستلج، جہلم، چناب اور بیاس کی وجہ سے دیا گیا ہے ان پانچوں دریاؤں کے نام رگ وید میں بھی درج ہے انڈس ویلی کی دس ہزار سال قبل مسیح کی تاریخ جس کی دریافت شہداء تاریخی مقامات ہڑپہ اور موہنجوداڑو ہیں چندر گپت موریا خاندان کا دور حکومت 550 قبل مسیح کا زمانہ جن کا دار الحکومت ٹیکسلا رہا ہے۔اس ٹیکسلا پر 324 قبل مسیح میں سکندر اعظم نے حملہ کیا اور لڑتا ہوا جل بھگیا چاہا کے راجپوت بادشاہ راجا پورس سے تاریخی جنگ ہوئی جو دریائے جہلم کے کنارے پر تھے۔ 712 میں محمد بن قاسم پنجاب کے جنوبی حصہ ملتان تک آیا جو عربوں کی آمد کا دور تھا۔ تیموری خاندان کے مغل بادشاہوں کے دور حکومت کے بعد مہاراجا رنجیت سنگھ نے پنجاب پر قبضہ کر لیا اور پھر انگریزوں نے اٹھارہ سو انچاس میں اس پر قبضہ کر لیا۔ 1947 کی ہونے والی تقسیم ہند کے نتیجے میں پنجاب کو بھی دو حصوں میں بانٹ دیا گیا: مشرقی پنجاب بھارت کے حصے میں آیا اور مغربی پنجاب پاکستان کے حصے میں آیا۔ موجودہ دور میں اس میں بھارتی پنجاب، چنڈی گڑھ، دہلی، ہریانہ، ہماچل پردیش اور پاکستانی پنجاب، اسلام آباد اور خیبر پختونخوا (1901 تک)شامل ہیں۔

تاریخ
-----

پنجاب کی تاریخ میں دکھ دور اور 17 سو سے 500 قبل مسیح کے زمانے میں بی اے علاقہ آباد تھا 21 فروری 1849 کو برطانوی افواج نے سکھوں کو گجرات کی لڑائی میں شکست دے دی- برطانیہ کی فتح نے پنجاب کو ایسٹ انڈیا کپمنی کی جھولی میں ڈال دیا- پنجاب 2 اپریل 1849 برطانوی راج کا حصہ بنا - اس خطے نے برطانیہ کو بہت سے فوجی مہیا کیے جنھوں نے بوطانوی سلطنت کو دنیا کے مختلف خطوں میں وسعت دی- 1901 دریائے سندھ پار کے سرحدی علاقوں کو الگ کر کے ایک نیا صوبہ شمال مغربی سرحدی صوبہ تشکیل دیا گیا- جسے آج کل خیبر پختونخوا کہتے ہیں-

انتظامیہ
--------

class="wikitable "

مزید دیکھیے
-----------

* خطۂ پنجاب
* سکھ سلطنت
* برطانوی راج

| * د
* ب
* ت
برطانوی راج کے صوبے اور پریزیڈنسیاں |
| --- |
| پریزیڈنسیاں | 
* آگرہ پریزیڈنسی
* بنگال پریزیڈنسی
* بمبئی پریزیڈنسی
* مدراس پریزیڈنسی
* Presidency of Coromandel and Bengal Settlements
* سورت (سورت پریزیڈنسی)

 |
| صوبے | 
* صوبہ عدن
* صوبہ آگرہ
* اجمیر-میواڑ
* جزائر انڈمان و نکوبار
* صوبہ آسام
* بلوچستان
* صوبہ بنگال
* Berar Province
* بہار اور اڑیسہ صوبہ
* صوبہ بہار
* برما
* Central Provinces
* Central Provinces and Berar
* Coorg Province
* صوبہ دہلی
* مشرقی بنگال اور آسام
* زیریں برما
* صوبہ ناگپور
* شمال مغربی سرحدی صوبہ
* شامل-مغربی صوبے
* صوبہ اڑیسہ
* Panth-Piploda Province
* صوبہ پنجاب
* صوبہ سندھ
* آگرہ اور اودھ کے متحدہ صوبے
* برطانوی ہند کے متحدہ صوبے
* متحدہ صوبے

 |
| 
* برطانوی ہند کی ایجنسیاں
* برطانوی راج
* برما میں برطانوی راج
* برطانوی ہند کے اضلاع
* برطانوی ہند کے ڈویژن
* ہندوستان کی نوابی ریاستیں
* Residencies of British India
* برطانوی ہند کی ذیلی تقسیم
* Territorial evolution of the British Empire

 |